Mihai Ignat 


AICI, ACOLO 


(dramă) 


Personaje: 


Melania Stancu 

Liviu Stancu, soţul Melaniei 
Gelu Stancu, fiul celor doi 
Tudor Vona, tatăl Melaniei 


Filip, fost coleg de liceu al Melaniei 


Acţiunea se petrece într-un orăşel de provincie românesc, în zilele noastre. 


1. LIVIU, MELANIA 


Liviu doarme. Melania e lângă el, în picioare. Liviu se trezeşte. 


LIVIU 
MELANIA 
LIVIU 
MELANIA 
LIVIU 


Te-ai întors. 

Ce vraişte. 

Gelu nu-i pe-aici? 

Vin din Italia, şi mă-ntrebi pe mine unde-i Gelu? 


E pe-afară, nu-ţi fă griji. 


Se îmbrățișează. 


LIVIU 
MELANIA 
LIVIU 
MELANIA 
LIVIU 
MELANIA 


i-au dat concediu? 

M-am întors de tot. 

Cât e ceasul? De tot? 

Nu-l cauţi tu pe Gelu până desfac valizele? 
Trebuie s-apară. 


Mi-e somn. Cred că las valizele pe dimineaţă. 


2. TUDOR, MELANIA 


TUDOR 
MELANIA 
TUDOR 
MELANIA 
TUDOR 


MELANIA 
TUDOR 
MELANIA 
TUDOR 
MELANIA 


Deci te-ai întors, fata tatii. 

După cum vezi. 

Parc-ai slăbit. 

Da, am dat jos câteva chile. 

Aşa slăbisem şi eu în Libia. Asta în primul an. În al doilea, am mai pus pe 
mine. Probabil fiindcă nu beam alcool. Ştii că acolo e interzis alcoolul. 

Da, mi-ai mai spus. De când te-ai întors, din '83, mi-ai tot povestit. 

Alte vremuri. 

Cum zici tu. 

Mai ţii minte că v-aduceam gumă topitoare? 

Când m-ai strâns în braţe prima dată şi m-ai pupat pe obraji, am simţit două 


lucruri: putoarea de tutun şi zgârietura bărbii. 


TUDOR Da, nu-ţi plăcea să te pup când eram nebărbierit. Ziceai că am pielea de 


şmirghel. 


3. LIVIU Înainte, nopţile ne lipeam unul de altul. Mă lipeam după spatele ei, ca 
abțibildul. Sau ea după spatele meu. După ce-a plecat, o vreme am mai 
simţit-o lipită de spatele meu. O vreme, nu mult. Acum mârâie, că mă-ntind 
pe tot patul, că-i trag pătura, că sforăi. Sforăiam şi-nainte, nu ştiu ce-a 


apucat-o. 


4. MELANIA, GELU 


MELANIA  Vino-ncoace. 
GELU M-aşteaptă băieții. 
MELANIA  S-aştepte. Uite, iar ai spatele gol. Eu ce ţi-am zis? 


Îi bagă cămaşa-n pantaloni. 


GELU Nu răcesc, e cald. 
MELANIA E cald, e cald... E septembrie, gata cu căldura. 
GELU Mamă, m-aşteaptă. 


MELANIA  Lecţiile ți le-ai făcut? 
GELU Pentru mâine n-am. 
Melania dă să-l conducă. 
GELU De ce vii după mine? 
MELANIA Nu vin după tine. 


Gelu iese repede. 


5. MELANIA, LIVIU, GELU 


MELANIA Unde-i zahărul? 
LIVIU În dulăpiorul galben. 


MELANIA Ce caută acolo? Nu era-n ăsta de deasupra frigiderului? 
LIVIU Nu ştiu. 
MELANIA Acolo era. Înainte să plec, acolo-i era locul. 
LIVIU ŞI? 

Pauză. 
MELANIA Şi medicamentele? Ce caută astea aici? Înainte erau în baie. 
LIVIU Le-oi fi pus la repezeală. Celelalte sunt în baie. 
MELANIA Ieri am căutat vata de-am înnebunit. Unde-i? 
LIVIU S-o fi terminat. 
MELANIA Abia am cumpărat un pachet, cum să se termine? 
GELU Tata, pot să mă duc afară? 
MELANIA Pe mine de ce nu mă-ntrebi? 

Pauză. 
LIVIU Du-te, da” nu stai decât până se-ntunecă. 
MELANIA Stai puţin. 


Gelu iese repede. 


6. LIVIU Mă lipeam după spatele ei, ca abțibildul. Sau ea după spatele meu. După ce- 
a plecat, o vreme am mai simțţit-o lipită de spatele meu. O vreme, nu mult. 
Acum mârâie, că mă-ntind pe tot patul, că-i trag pătura, că sforăi. Sforăiam 


şi-nainte, nu ştiu ce-a apucat-o. 


7. MELANIA, GELU 


MELANIA  Vino-ncoace. 

GELU M-aşteaptă băieţii. 

MELANIA  S-aştepte. Uite, iar ai spatele gol. Eu ce ţi-am zis? 
Îi bagă cămaşa-n pantaloni. 

GELU Nu răcesc, e cald. 

MELANIA E cald, e cald... E septembrie, gata cu căldura. 


GELU 


8. LIVIU 


Nişte 


Mamă, m-aşteaptă. 


(Pe fața lui Liviu, lumina albastră, spectrală, a ecranului TV.) Uite-o şi p- 
asta. Dacă n-avea balcoanele alea, n-o băga nimeni în seamă. Aşa, a ajuns pe 
sticlă. Ce-o fi zicând? O să mă duc la şcoala de surdo-muţi, să-nvăţ să citesc 
de pe buze. Futu-ţi sonoru’ mă-tii! Acum trebuia să se strice! Ce importanţă 
are ce zice? Dă şi ea din meliţă să-şi scoată mălaiul. Cu balcoanele alea, n- 
are nevoie de sonor. Gata, şi-a făcut numărul, acum intră bulangiul ăla, cum 
pizda mă-sii-l cheamă? Mă rog, ăsta-i bun de gură, le are cu- Dumnezeii tăi 
de televizor! Tocmai acum trebuia să te- Nu se poate! (Butonează 
telecomanda.) P-asta degeaba o frec, că nu mai merge de-o săptămână. Îmi 
trebuia una de-aia universală. O fi scăpat-o Gelu pe jos, că-i o mămăligă! (Se 
ridică, se duce spre televizor, schimbă canalul. Se-ntoarce la locul său.) Şi- 
acuma, uite, fac cărare până la tembelizor. Şi sonorul şi telecomanda trebuiau 
să se bulească deodată! (Pe față — o lumină roşie, spectrală.) Asta ce mai e? 
Ce filmare idioată! Ce-i asta? Băi, poţi turba de roşul ăsta! Nu se poate! (Se 
ridică, face doi paşi spre televizor. Lumina devine albastră. Tudor se 
opreşte, se uită din picioare câteva clipe.) A, e bine. Ba nu-i bine. Nu-i 
canalul de sport...? Ce pizda- (Se duce spre televizor, îl butonează, se 
întoarce la locul său.) În sfârşit! Grea-i viaţa de cowboy... Aşa, bă, aşa! 
ciumegi. lo-te, bulangii! Cine l-a adus p-ăla-n echipă, bă?! Ăştia numa” 
vedetismu” de ei! Cine ţi-a pus adidasu'-n picior, bă?! Hai, hai, acuma! Nu 


se poate...! Nu se poate...!! 


9. LIVIU, MELANIA 


LIVIU 
MELANIA 
LIVIU 


Oraşul ăsta se pustieşte. 
Vin alţii. 
Nu mai vine nimeni. În afară de tine. (Pauză.) Ajutorul meu de şomaj nu 


ajunge, ştii? 


MELANIA 
LIVIU 


MELANIA 

LIVIU 

MELANIA 
Pauză. 


LIVIU 


10. LIVIU 


Grea-i 


V-am trimis lunar cât am putut. Ai uitat? 

Credeam că când te-ntorci, o s-aduci bani mai serioşi. (Pauză.) Mă gândeam 
că era bine să te fi-ntors cu nişte bani. Dacă tot te-ai întors. 

Ți-am zis c-au renunţat la menajeră. Din cauza divorțului. 

Şi nu ţi-ai găsit altă familie? 


Tu crezi că-i chiar aşa simplu. 


Doar nu plângi? 


Uite-o şi p-asta. Dacă n-avea balcoanele alea, n-o băga nimeni în seamă. 

Aşa, a ajuns pe sticlă. Ce-o fi zicând? O să mă duc la şcoala de surdo-muţi, 
să-nvăţ să citesc de pe buze. P-asta degeaba o frec, că nu mai merge de-o 

săptămână. Îmi trebuia una de-aia universală. O fi scăpat-o Gelu pe jos, că-i 
o mămăligă! A, e bine. Ba nu-i bine. Nu-i canalul de sport...? În sfârşit! 
viaţa de cowboy... Aşa, bă, aşa! Nişte ciumegi. Io-te, bulangii! Cine l-a adus 
p-ăla-n echipă, bă?! Ăştia numa” vedetismu” de ei! Cine ţi-a pus adidasu'-n 


picior, bă?! Hai, hai, acuma! Nu se poate...! Nu se poate...!! 


11. MELANIA, GELU 


MELANIA 
GELU 
MELANIA 
GELU 
MELANIA 
GELU 
MELANIA 


GELU 
MELANIA 


Deci: un pachet de unt- 

Nu luăm margarină? Untul se întinde greu pe pâine. 

Nu. Margarina are E-uri. 

Ce-s alea? 

Chimicale. Untul n-are chimicale. 

Are apă. 

Tu ţine mine: un pachet de unt, două sute de grame de parizer, cinci ouă... Ai 
grijă să nu le spargi. Să le cumperi ultimele, să le pui deasupra, bine? 

Bine. Mamă, ai văzut Veneţia? 


Nu, eu am fost la Torino. 


GELU Şi la Torino ce-ai văzut? 
MELANIA N-am avut timp să casc gura. Când mai aveam câte o duminică liberă, mă 
duceam cu Stela şi cu Felicia la vreo cofetărie în centru, dar atât. 
GELU E adevărat că toţi italienii merg pe motoscutere? Aşa zice Titi. 
MELANIA Mai bine grăbeşte-te, c-o să-nchidă. 
Gelu dă să iasă. 
MELANIA Ştii ceva? Nu mai lua parizer, că m-am săturat de parizer, ia mai bine câţiva 
crenvurşti. la şapte crenvurşti din ăia mici, că-s mai buni. Bine? 
GELU Pot să-mi iau o-ngheţată? 
MELANIA Păi- Bine, dacă-ţi rămân bani, ia-ţi o-ngheţată. Hai, du-te. 


Gelu iese. 


12. LIVIU, MELANIA 


LIVIU Oraşul ăsta se pustieşte. 
MELANIA Vin alții. 
LIVIU Nu mai vine nimeni. În afară de tine. (Pauză. ) Şi nu ţi-ai găsit altă familie? 
MELANIA Tu crezi că-i chiar aşa simplu. 
Pauză. 


LIVIU Doar nu plângi? 


13. MELANIA, LIVIU 


LIVIU În oraşul ăsta nu mai aterizează nici muştele. (Pauză.) De locuri de muncă, 
ce să mai zic! (Pauză. ) Fi-tu şi-a terminat lecţiile? 

MELANIA Da, ecu Titi, la joacă. (Pauză.) Ai observat? A-nceput să vorbească singur. 

LIVIU ŞI chiar nu puteai să mai rămâi? 

MELANIA Să nu-ncepi iar- 

LIVIU Ştiu că era greu, dar uită-te şi tu, nu ne mai descurcăm nicicum. 


MELANIA Angela mi-a promis că m-anunţă dacă se iveşte vreun post la ea. 


LIVIU 
MELANIA 
străini. 
LIVIU 
MELANIA 
LIVIU 


La croitorie? Cu cât te plătesc acolo, nu ne scoatem nici întreţinerea. 


Decât deloc... (Pauză.) Mai bine acasă lângă tine şi Gelu, decât printre 


Ce nasol c-au divorţat ăia! Din ce s-au luat? 
Crezi c-am avut vreme să casc gura la ale lor? 


Totuşi, fiind zi de zi în casă cu ei... 


14. MELANIA, GELU 


MELANIA 
GELU 
MELANIA 
GELU 
MELANIA 
GELU 
MELANIA 


GELU 


15. LIVIU 


Deci: un pachet de unt- 

Nu luăm margarină? Untul se întinde greu pe pâine. 

Nu. Margarina are E-uri. 

Ce-s alea? 

Chimicale. Untul n-are chimicale. 

Are apă. 

Tu ţine mine: un pachet de unt, două sute de grame de parizer, cinci ouă... Ai 
grijă să nu le spargi. Să le cumperi ultimele, să le pui deasupra, bine? 


Bine. Mamă, ai văzut Veneţia? 


Când a plecat, nu suporta fumul de ţigară. La întoarcere, fuma. Un pachet la 
două zile. Se retrage în bucătărie şi fumează în geam. Şi tace. Înainte nu 

tăcea atâta. O găsesc în toiul nopţii fumând în bucătărie. O întreb ce are. Ea 
zice: „Nimic”. Cât a fost plecată, n-am visat-o deloc. Acum o visez întruna. 


Tâmpenii, dacă mă-ntreabă cineva. 


16. MELANIA, LIVIU 


LIVIU 


In oraşul ăsta nu mai aterizează nici muştele. (Pauză.) De locuri de muncă, 


ce să mai zic! 


MELANIA Ai observat? A-nceput să vorbească singur. 
LIVIU ŞI chiar nu puteai să mai rămâi? 
MELANIA Să nu-ncepi iar- 


LIVIU Ştiu că era greu, dar uită-te şi tu, nu ne mai descurcăm nicicum. 


17. MELANIA, TUDOR 


MELANIA Hai, că se răceşte. 
TUDOR Gata, am venit. 
MELANIA Şi mai lasă televizorul ăla. 
TUDOR Ai zis că-l duci la reparat. 
MELANIA O să-l reparăm, tată. 


TUDOR Când? Că de trei săptămâni e tot aşa, mut şi cu telecomanda bulită. 
MELANIA Cu cine vorbeai pe scară? 
TUDOR Cu Marta, de la trei. Zicea că bine că te-ai întors. 


MELANIA Nu-i nevoie să minţi. Nu, lasă, ştiu ce-a zis. Am deschis uşa să te strig şi-am 
auzit. 
TUDOR Asta zicea, Melania dragă, că ce bine c-ai venit acasă. 


MELANIA Tată. 


18. LIVIU, MELANIA 


LIVIU Oraşul ăsta se pustieşte. 
MELANIA Vin alții. 
LIVIU Nu mai vine nimeni. În afară de tine. (Pauză.) Şi nu ţi-ai găsit altă familie? 
MELANIA Tu crezi că-i chiar aşa simplu. 
Pauză. 


LIVIU Doar nu plângi? 


19. MELANIA Îmi fac bagajul. Haine, cele mai bune, să mă ţină, ca să nu dau acolo banii 


pe altele. Medicamente, că acolo cică-s scumpe. Şi neapărat fotografii. 
Cât mai multe fotografii. Cu Gelu, cu bărbatu-miu, cu tata. Plec. Apoi 
ajung. Apoi mă-ntorc acasă. Din păcate, nu-i aşa simplu. Înainte de-a mă 
întoarce, trebuie să stau. De fapt, nu stau. Mă mut cu Felicia, Stela, 
Viorica, Lenuţa şi Mona. Primesc instrucţiunile de la familia Catani. Întâi 
de la el, apoi de la ea. Spăl vase, calc, gătesc, dau cu aspiratorul, spăl pe 
Jos, şterg praful, fac cumpărături, sparg ouăle, spăl, duc gunoiul, gătesc, 
stric blenderul, îl plătesc de nou, le zâmbesc copiilor, mă plâng fetelor de 
durerile de spate, cad frântă în fiecare seară, urăsc soneria ceasului 
deşteptător, înjur mascalţonii care fluieră după mine, sun acasă să aud 
vocile băieților, pierd autobuzul şi întârzii, primesc un bonus de ziua mea, 
răcesc din cauza transpirației, mă-ngrijesc colegele de cameră, trimit cărți 
poştale cu Vezuviul şi cu turnul Eiffel, văd o rochie superbă în vitrină şi 
mor de ciudă că n-o pot cumpăra, văd un câine strivit pe şosea, mănânc 
pizza şi macaroane la ele acasă, cer restul în limba lui Berlusconi, visez. 
Şi mă trezesc. Şi iarăşi visez. Şi iarăşi mă trezesc. Într-o zi o să mă 


trezesc acasă. 


20. MELANIA, LIVIU 


MELANIA 
LIVIU 
MELANIA 
LIVIU 
MELANIA 
LIVIU 


Unde-i zahărul? 

În dulăpiorul galben. 

Ce caută acolo? Nu era-n ăsta de deasupra frigiderului? 
Nu ştiu. 

Acolo era. Înainte să plec, acolo-i era locul. 


Şi? 

21. LIVIU, GELU 


GELU Azi e miercuri. 


LIVIU Hm? 
Gelu râde. 
LIVIU Ce-i? 


GELU Azi nu-i miercuri. Te-am minţit. 

LIVIU N-ai altceva de făcut? Ce-i aia? 

GELU Nu ştiu. 

LIVIU E-o lampă de televizor. De unde-o ai? 

GELU Fra în debara. 

LIVIU  Parc-am aruncat-o. Ştiu sigur c-am aruncat-o. Ai scos-o din gunoi? 
GELU Fra în debara. 

LIVIU  Gelule, nu mă prosti-n față, că nu te văd bine. 


GELU  Zău, am găsit-o în debara. 


LIVIU Poate găsesc şi o curea în debara, ce zici? 


22. MELANIA, TUDOR 


MELANIA Hai, că se răceşte. 
TUDOR Gata, am venit. 
MELANIA Cu cine vorbeai pe scară? 
TUDOR Cu Marta, de la trei. 
MELANIA Nu-i nevoie să minţi. 


23. MELANIA Haine, cele mai bune, să mă ţină, ca să nu dau acolo banii pe altele. 
Medicamente, că acolo cică-s scumpe. Cât mai multe fotografii. Cu 
Gelu, cu bărbatu-miu, cu tata. Plec. Apoi ajung. Mă mut cu Felicia, 
Stela, Viorica, Lenuţa şi Mona. Primesc instrucţiunile de la familia 


Catani. Întâi de la el, apoi de la ea. Spăl vase, calc, gătesc, dau cu 

aspiratorul, spăl pe Jos, şterg praful, fac cumpărături, sparg ouăle, 
spăl, duc gunoiul, gătesc, stric blenderul, îl plătesc de nou, le 
zâmbesc copiilor, mă plâng fetelor de durerile de spate, cad frântă în 
fiecare seară, urăsc soneria ceasului deşteptător, înjur mascalţonii 
care fluieră după mine, sun acasă să aud vocile băieților, pierd 
autobuzul şi întârzii, primesc un bonus de ziua mea, răcesc din cauza 
transpirației, mă-ngrijesc colegele de cameră, trimit cărți poştale cu 
Vezuviul şi cu turnul Eiffel, văd o rochie superbă în vitrină şi mor de 
ciudă că n-o pot cumpăra, văd un câine strivit pe şosea, mănânc pizza 


şi macaroane la ele acasă, cer restul în limba lui Berlusconi, visez. 


24. MELANIA, LIVIU 


LIVIU Şi, cum era p-acolo? 

MELANIA Ti-am povestit. Şi doar ai văzut cărțile poştale. 

LIVIU Oamenii cum erau? 

MELANIA Ca şi pe-aici, cum să fie? 

LIVIU Am auzit că italienii se cam iau de femei. Că-s mai neruşinaţi. 

MELANIA Nute mai lua şi tu după unii şi alţii. 

LIVIU Nu mă iau, da” şi-ntr-un documentar zicea că aşa şi pe dincolo. Că le fluieră 
pe stradă. (Pauză.) Ştii, taică-tu. Iar l-a apucat. 

MELANIA Ce-i cu tata? 

LIVIU Eu arunc una, alta, iar el le scoate şi le pune la loc. 

MELANIA Nucred. 


LIVIU Sau mai rău, în alte locuri. Dacă-ţi zic. 


25. MELANIA, TUDOR 


MELANIA Ce-i aia? Sânge? 
TUDOR Suc de roşii. 


MELANIA Cum ai reuşit? 

TUDOR Din cauza ta. 

MELANIA A mea? 

TUDOR Credeam că ţi-a trecut, acolo. 

MELANIA Ce să-mi treacă? 

TUDOR Chestia cu închisul. Nu închizi ca lumea capacele. 

MELANIA Nu- adevărat. 

TUDOR Dacă-nchideai ca lumea sticla cu suc de roşii, n-aveam pata asta. 
MELANIA Bine că dai vina pe mine. (Pauză.) De ce trebuia să-mi treacă acolo? 


TUDOR Acolo? Unde „acolo”? A, da. (Pauză.) Nu ştiu. Am zis şi eu aşa. 


26. LIVIU, MELANIA 


LIVIU Nu mă iau, da” şi-ntr-un documentar zicea că aşa şi pe dincolo. Că le fluieră 
pe stradă. Ştii, taică-tu. Iar l-a apucat. 

MELANIA Ce-i cu tata? 

LIVIU Eu arunc una, alta, iar el le scoate şi le pune la loc. 

MELANIA  Nucred. 


LIVIU Sau mai rău, în alte locuri. Dacă-ţi zic. 


27. MELANIA, LIVIU 


MELANIA Şi tanti Katy? 
LIVIU Tot aşa: se uită toată ziua pe geam. Pe rochia asta cât ai dat? 
MELANIA Nu mai ştiu. Dar nu e de acolo. Am luat-o de-aici, acum trei ani, nu mai ştii? 
LIVIU Nu e nouă? 
MELANIA Am scos-o azi-dimineaţă din dulap. Am crezut c-o să trebuiască s-o 
strâmtez, dar nu-i nevoie. Mi-era puţin strâmtă când am luat-o, aşa că acum e 
numai bună. 


LIVIU Eu nu te-am mai văzut cu ea. 


MELANIA 
LIVIU 
MELANIA 
LIVIU 
MELANIA 


Nu mai ţii tu minte. 

Italianul, avocatul, nu-ţi făcea cadouri? 
De sărbători. Mi le dădea nevastă-sa. 
Nevastă-sa? Ce cadouri? 


Spray-uri, lucruri de-astea. 


28. MELANIA, TUDOR 


MELANIA Ce-i aia? Sânge? 

TUDOR Suc de roşii. 

MELANIA Cum ai reuşit? 

TUDOR Credeam că ţi-a trecut, acolo. 

MELANIA Ce să-mi treacă? 

TUDOR Chestia cu închisul. Nu închizi ca lumea capacele. 

MELANIA Bine că dai vina pe mine. (Pauză.) De ce trebuia să-mi treacă acolo? 
TUDOR Acolo? Unde „acolo”? A, da. Nu ştiu. 

29. MELANIA Haine, cele mai bune, să mă ţină, ca să nu dau acolo banii pe altele. 


Medicamente, că acolo cică-s scumpe. Cât mai multe fotografii. Cu 
Gelu, cu bărbatu-miu, cu tata. Plec. Apoi ajung. Apoi mă-ntorc acasă. 
Din păcate, nu-i aşa simplu. Înainte de-a mă întoarce, trebuie să stau. 
Spăl vase, calc, gătesc, dau cu aspiratorul, spăl pe Jos, şterg praful, 
fac cumpărături, sparg ouăle, spăl, duc gunoiul, gătesc, stric 
blenderul, îl plătesc de nou, le zâmbesc copiilor, mă plâng fetelor de 
durerile de spate, cad frântă în fiecare seară, urăsc soneria ceasului 
deşteptător, înjur mascalţonii care fluieră după mine, sun acasă să aud 
vocile băieţilor, pierd autobuzul şi întârzii, primesc un bonus de ziua 
mea, răcesc din cauza transpiraţiei, mă-ngrijesc colegele de cameră, 
trimit cărți poştale cu Vezuviul şi cu turnul Eiffel, văd o rochie 


superbă în vitrină şi mor de ciudă că n-o pot cumpăra, văd un câine 

strivit pe şosea, mănânc pizza şi macaroane la ele acasă, cer restul în 


limba lui Berlusconi, visez. Şi mă trezesc. 


30. TUDOR, MELANIA 


MELANIA Acolo îmi aminteam totul. Închideam ochii şi mă plimbam pe-aici, prin casă, 
şi găseam orice lucru. 
TUDOR Nu arunca paharul ăla. 
MELANIA E de unică folosinţă. 
TUDOR Şi ce dacă? Eu îl pot folosi de mai multe ori. 
MELANIA Până se strică, nu? 
Striveşte paharul în palmă. 
TUDOR De ce-? 
MELANIA E doar plastic. 
TUDOR Dacă nu-l foloseai tu, îl foloseam eu. Se spală şi se mai poate bea din el. 
MELANIA Acum nu mai ştiu care pe unde sunt. Le-aţi mutat, le-aţi- 
Pauză. 
TUDOR Nu pe toate. 
MELANIA Ei, nu. Până şi frigiderul l-aţi mutat. Nu stătea bine acolo unde era? 


TUDOR Bătea soarele pe el. Cică nu e bine, se-ncălzeşte. 


31. TUDOR, MELANIA, LIVIU 


TUDOR Puşcăriaşii o duc mai bine ca bolnavii din spitale. 

LIVIU Mela, ce faci acolo? 

MELANIA O prăjitură cu lămâie. Dar te rog să nu mănânci din ea până mâine dimineaţă. 
TUDOR Au arătat la televizor. 

MELANIA Trebuie să se înmoaie, de la drojdie. 

LIVIU Drojdie? Am destulă drojdie aici. 


Ridică demonstrativ sticla de bere. 

TUDOR 


LIVIU 


TUDOR 


LIVIU 


MELANIA 
TUDOR 


Cică blocul alimentar în care se pregăteşte mâncarea deţinuţilor e mai dotat, 
mai curat şi mai organizat decât ăla din spitale. 

Atunci hai să dăm o spargere. Dacă nu ne prind, e perfect, dacă ne prind, 
măcar avem asigurate cazare şi masă de trei stele. 

Cică alocaţia de hrană a bolnavului e de 18 lei pe zi, iar cea a deţinutului, de 
32. 

Mi-e foame. 

După atâta drojdie de bere, cred şi eu. 


Liviule, ai vorbit serios? De spargere, ai vorbit serios? 


Liviu şi Tudor ciocnesc sticlele. 


MELANIA 


LIVIU 
MELANIA 
TUDOR 
MELANIA 
TUDOR 
LIVIU 


Mai bine aveţi grijă să nu spargeţi sticlele alea. Numai prostii spuneți. 
(Pauză. ) Pe undă umblă Gelu? 

Mai lasă-l pe Gelu. Tot timpul întrebi de el. E băiat mare. 

E aproape unşpe şi nu-i acasă. O s-ajungă un golan. 

S-o fi luat cu joaca. Liviule, dăm spargerea aia sau nu? 

La unu noaptea? 

De ce nu? E ora potrivită, lumea doarme, n-o să fim deranjaţi. 


Nu, la ora aia eu trebuie să dorm, că altfel dimineaţa suntchiaun. 


32. TUDOR, MELANIA 


MELANIA 


TUDOR 
MELANIA 
TUDOR 
MELANIA 


Acolo îmi aminteam totul. Închideam ochii şi mă plimbam pe-aici, prin casă, 
şi găseam orice lucru. 

Nu arunca paharul ăla. 

E de unică folosinţă. 

Şi ce dacă? Eu îl pot folosi de mai multe ori. 


Până se strică, nu? 


Striveşte paharul în palmă. 


TUDOR 
MELANIA 
TUDOR 


De ce-? 
E doar plastic. 


Dacă nu-l foloseai tu, îl foloseam eu. Se spală şi se mai poate bea din el. 

MELANIA Acum nu mai ştiu care pe unde sunt. Le-aţi mutat, le-aţi- 


33. MELANIA, FILIP 


MELANIA Filip. 
FILIP Te-ai întors? 
MELANIA De ceva vreme, da. Credeam că eşti în Spania. 


FILIP Nu, n-am mai plecat. 
Pauză. 

MELANIA Cum îţi mai merge? 

FILIP Mă descurc. 

MELANIA Nute plângi? Toată lumea se plânge. 

FILIP ŞI tu? 

MELANIA Ev? N-am avut timp să mă gândesc. 
Pauză. 

FILIP Şi? Altfel? 

MELANIA Nimic nou. 

FILIP Da, ştiu cum e. 


34. TUDOR  S-a-ntors c-un tic. Netezeşte întruna, orice cută. Stă pe canapea şi-şi tot 
plimbă mâna pe cuvertură. Când e la masa din sufragerie şi ascultă radioul 
sau se uită la rembelizor, nctezeşte faţa de masă. „Ce-i tot faci?!” îi zic. Mai 

las-o, c-o toceşti de tot! Nu se poate opri. Nu-şi poate ţine mâinile locului. 

Odată o vezi că-ncep să-ntindă de fustă, de pantaloni, de ce are pe ea. 

Netezeşte toate pungile de nailon, orice pătură, orice pânză. Nu-i place să fie 


nimic şifonat. O să-nceapă să umble c-un fier de călcat după ea, să calce tot. 

35. TUDOR, MELANIA 


MELANIA Acolo îmi aminteam totul. Închideam ochii şi mă plimbam pe-aici, prin casă, 


TUDOR 


şi găseam orice lucru. 


Nu arunca paharul ăla. 


MELANIA E de unică folosinţă. 


TUDOR 


Şi ce dacă? Eu îl pot folosi de mai multe ori. 


MELANIA Până se strică, nu? 


Striveşte paharul în palmă. 


TUDOR 
MELANIA 
TUDOR 
MELANIA 


De ce-? 
E doar plastic. 
Dacă nu-l foloseai tu, îl foloseam eu. Se spală şi se mai poate bea din el. 


Acum nu mai ştiu care pe unde sunt. Le-aţi mutat, le-aţi- 


36. MELANIA Am visat picioare. Ce-o fi-nsemnând şi asta? Vedeam numai picioare, de 


la brâu în jos. Nu era greu să-mi dau seama dacă erau de bărbat sau de 
femeie. Ce pot să visez şi eu! (Pauză.) Unele erau chiar urâte. Mai ales 


mersul lor era- 


37. TUDOR, LIVIU 


TUDOR 
LIVIU 
TUDOR 
LIVIU 
TUDOR 


LIVIU 


TUDOR 


Mişu şi-a tras mertan. 

De unde ştii? 

L-am văzut la volan, în oraş. 

Poate nu era al lui. 

E-al lui, îți spun eu. Şi l-a adus din Germania. E second-hand, dar n-are decât 
vreo sută de mii de km. Mi-a făcut şi cinste cu-o bere, la- 

Dacă stai s-asculţi la minciunile lui... L-a furgăsit de undeva şi-acuma... Ce, în 
Germania umblă câinii cu merţane-n coadă? 


Îţi zic eu, e-al lui. Du-te şi tu în Germania şi te lipeşti şi tu de- 

LIVIU 
TUDOR 


LIVIU 
TUDOR 
LIVIU 
TUDOR 
LIVIU 


Nu pot, ştii bine, tată-socrule. Nu mai am vârsta. 

Care vârstă? Care vârstă? Păi atunci eu ce să mai zic... (Pauză.) Uite, Mişu s-a 
descurcat. 

Las? că dacă nu era soacră-sa... 

Zi mai bine că ţi-e frică. 

De ce să-mi fie frică? 

Aşa, ţi-e frică. 


Vorbeşti şi dumneata... 


38. TUDOR  Netezeşte întruna, orice cută. Stă pe canapea şi-şi tot plimbă mâna pe 


cuvertură. Când e la masa din sufragerie şi ascultă radioul sau se uită la 

tembelizor, netezeşte faţa de masă. Nu se poate opri. Nu-şi poate ţine mâinile 
locului. Odată o vezi că-ncep să-ntindă de fustă, de pantaloni, de ce are pe 
ea. netezeşte toate pungile de nailon, orice pătură, orice pânză. Nu-i place să 


fie nimic şifonat. 


39. MELANIA, LIVIU 


LIVIU 
MELANIA 
LIVIU 
MELANIA 
LIVIU 
MELANIA 
LIVIU 
MELANIA 
LIVIU 
MELANIA 
LIVIU 
MELANIA 


M-am întâlnit cu Felicia. 

S-a întors? 

Da, cu un Fiat. 

Mă bucur pentru ea. 

Unii reuşesc... 

Auzi, de ce nu pleci tu, dacă eşti aşa grozav? 

Felicia mă-ntreba de tine, dacă ţi-ai revenit... Ce voia să spună? 
Cum adică? 

A-ntrebat cum te mai simţi. 

S-o fi referit la faptul c-am fost nevoită să plec aşa, fără ceva cheag. 
Vezi, nu doar eu îți spun asta. 


Sper că nu- 

40. MELANIA, GELU, apoi LIVIU 


MELANIA Ce-ai păţit?! Cine te-a bătut în halul ăsta?! 
GELU Nu m-a bătut. Eu l-am bătut. 
MELANIA  Vino-ncoace, stai locului! 
Îl certează în creștetul capului, dă de sânge. 
GELU Au! 
MELANIA „Au?! Te-ai sălbăticit! Aşa te-am învăţat eu? Să te baţi? 
GELU Dar, mamă, Titi a-nceput! 
MELANIA Titi?! Nu era cel mai bun prieten al tău?! 
GELU Păi dacă mi-a spart capul, i l-am spart şi eu! Şi-a zis că nu mai pup bicicleta 
lui. Şi i-am zis că nici nu-mi trebuie! 
MELANIA Stai locului, nu te mai agita! Trebuie să-ţi dau cu iod, să nu se infecteze. 
GELU Eu i-am spart capul mai tare, fiindcă i-a curs mai mult sânge. 
MELANIA Când or afla părinţii lui Titi, acolo-n Spania, că v-aţi spart capetele... 
GELU Şi bicicleta o să-i ruginească, ştiu eu. 


Intră Liviu. 


LIVIU Ce-ai făcut, tată? 

MELANIA S-a bătut cu Titi, aia a făcut! 

LIVIU Şi l-ai dovedit? 

GELU I-am spart capul! 

LIVIU Bravo, aşa te vreau! Să nu fi mămăligă, că- ! 


MELANIA Liviu! 


41. MELANIA, LIVIU 


LIVIU Unii reuşesc... Ce voia să spună? 
MELANIA Cum adică? 


LIVIU A-ntrebat cum te mai simți. Vezi, nu doar eu îți spun asta. 

MELANIA 


Sper că nu- 


42. MELANIA De undeva trebuie să fi început totul. (Pauză.) Dacă mi-aş aminti de 


unde, poate- (Pauză. ) Toate-s ca o apă din care nu poți- Adică poţi, dar 
nu îndeajuns cât să- (Pauză.) Nu purtam bijuterii, să nu mi le fure. 
(Pauză.) Albanezo, îmi zicea. Toate eram albaneze- (Pauză.) Ceva 


simplu. 


43. MELANIA, GELU, apoi LIVIU 


GELU Nu m-a bătut. Eu l-am bătut. 

MELANIA  Vino-ncoace, stai locului! Așa te-am învăţat cu? Să te baţi? 

GELU Păi dacă mi-a spart capul, i l-am spart şi eu! Şi-a zis că nu mai pup bicicleta 
lui. Şi i-am zis că nici nu-mi trebuie! 

MELANIA Stai locului, nu te mai agita! Trebuie să-ţi dau cu iod, să nu se infecteze. 

GELU Eu i-am spart capul mai tare, fiindcă i-a curs mai mult sânge. Şi bicicleta o 
să-i ruginească, ştiu eu. 

44. LIVIU, TUDOR 

TUDOR Te-am văzut ieri în oraş. 

LIVIU Când? 

TUDOR Păi ieri, pe la două. 

LIVIU A, da? 

TUDOR Aia cu care erai, era Felicia? 

LIVIU Ăă- Da, ea era. Dacă m-ai văzut pe la două, da. 

TUDOR  S-a-ntors şi ea? 

LIVIU Nu de tot. 

Pauză. 

TUDOR Am văzut c-aţi urcat într-un Fiat. 
LIVIU Da, şi-a luat un Fiat. 
TUDOR  Fiatule o maşină bună. Italienii fac maşini bune. 
LIVIU Mai ales din alea de curse, ştiu. 
Pauză. 

TUDOR Noi nu suntem în stare să facem o maşină ca lumea. Vin coreenii şi franțujii să 

facă maşini la noi. 
LIVIU Bine, şi ce vrei acuma? Să nu mai vină? Las” să vină, mai avem şi noi ce 

şururbări... 
TUDOR Şi unde v-aţi dus? 
LIVIU Hm? 
TUDOR Unde v-aţi dus? 
LIVIU Cum adică unde ne-am dus? Ne-am dus- Ne-am întâlnit prin centru şi m-a dus 

până la Mişu, ştii că trebuia să vorbesc cu el. 
TUDOR  A,da. 
Pauză. 

LIVIU Ce? 
TUDOR Nimic. 
LIVIU Ei, nimic. Hai, zi, ce-i? 
TUDOR Arată bine Felicia... 
LIVIU Unde-ţi fuge mintea, tată-socrule? 
TUDOR Mie? Un’ să-mi fugă...? 
LIVIU M-a dus pân'-la Mişu, ţi-am zis. Termină cu astea, te rog. 


TUDOR Cu ce să termin? N-am ce să termin. 


45. MELANIA Am visat picioare. Ce-o fi-nsemnând şi asta? Vedeam numai picioare, de 
la brâu în jos. Nu era greu să-mi dau seama dacă erau de bărbat sau de 
femeie. Ce pot să visez şi eu! (Pauză.) Unele erau chiar urâte. Mai ales 


mersul lor era- 

46. GELU 


Când tata zice „s-ar putea”, înseamnă „e sigur”. Când tata zice „e de treabă”, 
înseamnă „fraier”. Când tata zice „du-te şi învaţă”, înseamnă „mai lasă-mă-n 
pace, c-am destule pe cap, doar tu-mi mai lipseşti, ce,-s câştigat la 
belciuge?!”. Când tata zice „nu ştiu”, înseamnă „ştiu, da” nu vreau să-ţi 
spun”. Când bunu zice „sigur nu vrei altceva?”, înseamnă „ar fi bine să vrei 
altceva, că oricum nu pot să-ţi iau ce vrei tu”. Când tata zice „mâine”, 
înseamnă „niciodată”. Când tata zice „o, da” nu trebuia”, înseamnă „altceva 
mai ieftin n-ai găsit, zgârcioabo?”. Scârţâiturile patului înseamnă că n-am 
voie să intru în camera lor. Şuncă şi măsline şi chec înseamnă zi de salariu. 


Seminţe şi bere înseamnă meci de fotbal. Rahat înseamnă caca. 


47. MELANIA, FILIP 


FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 


Cât ai stat acolo? Nu te-am văzut de vreo... trei ani. 
Mai puțin- 

Da” e măcar călduţ, nu? 

Da, călduţ. 

Păi atunci... doi ani... jumate? 

Fierbinte. 

„ŞI... cinci luni 

Şi patru luni. 

Doi ani şi patru luni... Ştii cât am stat eu p-afară? Ia, ghiceşte. 
Nu ştiu. Câteva luni. 

Rece. 

Rece? Trei săptămâni? 

Răcoare. 

Doar nu trei zile?! 

Cald. 

Şase, câte? 

Şapte. Şapte zile. O excursie cu autocarul, în- 


Elveţia? 

FILIP 


Nt, rece. 


MELANIA Să vedem... Ungaria, că-i mai aproape. 

FILIP Călduţ. 

MELANIA Bulgaria. 

FILIP Călduţ. 

MELANIA Păi n-a mai rămas decât... Uniunea Sovietică. 

FILIP Bingo! 

MELANIA Sper că n-ai ratat mumia lui Lenin. 

FILIP N-a depins de mine, îţi dai seama. Dar n-am ratat-o, era-n preţ. 

MELANIA Şi? 

FILIP Şi nimic. 

MELANIA Excursia aia am ratat-o. 

FILIP Ştii, Merca, proful de geografie care-o fost cu noi, a murit. Chiar zilele 
astea. 

MELANIA Mai trăia? 

FILIP Da, mai trăia. Dar acum, ştii tu. 

48. MELANIA N-am mai visat picioare. Am visat un microbuz. Plin: călători, 


bagaje, transpiraţie. Avantajul față de microbuzele alea cu care am 
făcut Italia era că-n vis nu simţeam mirosul de transpiraţie. Şi goale, 
microbuzele alea put a transpiraţie, nu ştiu, se impregnează tapiţeria. 
Nici culorile nu le văd clar în vis. Nu-mi dau seama dacă tapiţeria e-n 
albastrul ăla oribil cu model sau în verdele greţos pe care l-am privit 
tot drumul de întoarcere. Geanta din braţe nu lipseşte niciodată. Azi- 
noapte toţi călătorii aveau în braţe aceeaşi geantă: geanta mea. Ştiu c- 
am ţipat, că să nu-şi bată joc. Şi bineînţeles că nu m-auzeam. 


Niciodată în vis nu mă aud. Adică vorbesc, dar- 

49. TUDOR  Netezeşte întruna. Stă pe canapea şi-şi tot plimbă mâna pe cuvertură. Când e 
la masa din sufragerie şi ascultă radioul sau se uită la rembelizor, netezeşte 


faţa de masă. Nu se poate opri. 


50. MELANIA De undeva trebuie să fi început totul. (Pauză.) Dacă mi-aş aminti de 
unde, poate- (Pauză.) Toate-s ca o apă din care nu poți- Adică poţi, dar 
nu îndeajuns cât să- (Pauză.) Nu purtam bijuterii, să nu mi le fure. 
(Pauză.) Albanezo, îmi zicea. Toate eram albaneze- (Pauză.) Ceva 


simplu. 


51. MELANIA, LIVIU, apoi GELU 


Liviu se apropie pe la spate de Melania. O sărută pe gât. 
MELANIA Nu acum, te rog. 
El insistă. 
MELANIA Vine copilu” şi ne prinde... 
LIVIU Voiam decât un pupic, acolo. 
MELANIA Lasă... 
Ea ridică din umeri când el o atinge pe gât, ca şi cum ar vrea să-l îndepărteze. 
LIVIU Ce-i cu tine? 
MELANIA Nimic. 


LIVIU Sau după ce ţi-a pus ăla mâna pe cur, acum nu mai suporţi să te- 

MELANIA  Nu-ncepe iar! 

LIVIU Eşti o... o- 

MELANIA Hai, spune-o! Spune-o, ca să regreţi dup-aia cât trăieşti! 

LIVIU Ce, crezi că nu pot? 

MELANIA O, ba da, poţi! Eşti bărbat, şi poţi! Aşa cum ai putut, probabil, să le săruţi pe 
altele! 

LIVIU Nu, că- 

MELANIA 


LIVIU 
MELANIA 
LIVIU 
MELANIA 
LIVIU 
MELANIA 
topită, 
LIVIU 


Cine ştie pe cine-ai sărutat, tot aşa- (Jzbucneșşte în plâns.) Şi-acum mă săruţi 
pe mine... 

De unde scoţi chestiile astea?! 

Vrei să spui c-ai rezistat tu doi ani jumate fără să te dai la altele?! 

Termină cu prostiile, femeie! Ţi-a spus cineva ceva, sau ce? 

Nu era nevoie. Am simţit, am simţit de când m-am întors. Eşti altfel. 

Altfel? Cum adică „altfel?! 

Nu ştiu, e ceva schimbat. Te mişti altfel, cumperi altă marcă de brânză 
foloseşti aţă dentară în loc de scobitori... 


Dumnezeule mare?! 


Râde strâmb. Intră Gelu. 


GELU 


Mamă, n-am găsit crenvurşti. Am luat salam de vară. Am făcut rău? 


52. GELU Când tata zice „s-ar putea”, înseamnă „e sigur”. Când tata zice „e de treabă”, 


înseamnă „fraier”. Când tata zice „du-te şi învaţă”, înseamnă „mai lasă-mă-n 
pace, c-am destule pe cap, doar tu-mi mai lhpseşti, ce,-s câştigat la 
belciuge?!”. Când tata zice „nu ştiu”, înseamnă „ştiu, da” nu vreau să-ţi 
spun”. Când bunu zice „sigur nu vrei altceva?”, înseamnă „ar fi bine să vrei 
altceva, că oricum nu pot să-ţi iau ce vrei tu”. Când tata zice „mâine”, 
înseamnă „niciodată”. Când tata zice „o, da” nu trebuia”, înseamnă „altceva 
mai ieftin n-ai găsit, zgârcioabo?”. Scârţâiturile patului înseamnă că n-am 
voie să intru în camera lor. Şuncă şi măsline şi chec înseamnă zi de salariu. 


Seminţe şi bere înseamnă meci de fotbal. Rahat înseamnă caca. 


53. MELANIA, FILIP 


MELANIA Cine eşti? 


FILIP 


Cum adică? (Râde.) suntFilip, fostul tău coleg de liceu. 


Melania îl priveşte de parcă nu l-ar recunoaşte. 


FILIP 


Hai, Mela- 

MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 


54. TUDOR 


Ce vrei? 

Ce- ? Doar nu vorbeşti serios... 

Ce vrei de la mine? 

Mela, eu- 

Toţi vor ceva. Nimeni nu dă nimic gratis. 
Ce să vreau, Mela? 

Şi bluza... 

Ce-i cu bluza? 

Mi-ai spus că-ţi place. 

Da, îmi place. 

De ce? 

Cum de ce, Mela?! 

Adică doar atât, îți place? 

Păi... Adică... Da... Eu... 

Ştiu, ştiu eu că- 

Melania, am spus doar că-mi place bluza ta. Atâta tot. 


Nu, ştiu eu- 


În '71 m-au trimis în Germania. Eram tânăr, n-aveam treabă ca acum cu 
reumatismul, mă băteau ploile pe şantier şi n-aveam nici pe dracu’. Aici n- 
aveam locuinţă, stăteam cu nevastă-mea, Dumnezeu s-o ierte, la socri, 
Melania avea trei ani, îţi venea s-o mănânci, nu alta! I-au dat drumul şi ei — 
nevesti-mii, nu Melaniei — o lună de zile. Se tot minuna, ba de una, ba de 
alta. Atunci am văzut prima dată un negru, da” negru, frate, ca tuciu”! 
Stăteam într-o cameră amândoi — cu nevastă-mea, nu cu negrul — într-un bloc 
amenajat pentru noi, ăştia, muncitorii de-afară. De obicei stăteam cu alți trei 
într-o cameră, da” când a venit nevastă-mea mi-au repartizat o cămăruţă. 
Aeroportul era atât de aproape, încât le vedeam clar burțile avioanelor care 
treceau peste bloc, vedeam cum li se ridică trenul de aterizare şi le intră în 
burțile alea mari de metal, că nu-ţi venea să crezi că aşa măgăoaie se poate 


ridica de pe pământ...! Motoarele alea făceau un zgomot de-ţi bubuiau 

urechile — am zis, gata, am belit-o, cum să trăieşti şi mai ales să dormi în aşa 
hărmălaie?! În vreo săptămână ne obişnuiserăm, când decola câte o 
hardughie din aia parcă era căruţa care trecea dimineaţa prin faţa casei, nici 
n-o mai auzeam — hardughia de avion, nu căruţa, deşi şi căruţa, atunci, în 
copilărie. Şi i-am zis nevesti-mii, cu vreo săptămână înainte să se-ntoarcă 
încoace, hai să rămânem. Deşi, pe vremea aia, de-abia că se mai 
îmbunătăţise treaba, găseai cam orice, alimentarele erau pline, nu ca mai 
târziu, când nici oase de-o ciorbă nu mai prindeai...! Şi nevastă-mea, nu şi 
nu! A-nceput să plângă, că ea nu-şi lasă fetiţa, că o să crească fără mamă şi 
tată. I-am zis c-o aducem cu noi în Germania, ne-ajută Crucea Roşie, vedem, 
da” avea dreptate, dura ani până s-o aducă, că comuniştii nu glumeau cu 
„trădarea de ţară”, cum ziceau, iar nevastă-mea se topea pe picioare de dorul 
ăsteia mici. Nici mie nu-mi era totuna, că Melania era un ghemotoc cu ochi, 
îți venea s-o mănânci, nu alta... Am glumit, femeie, i-am zis — nevesti-mii, 
nu Melaniei, că era prea mică — fii-mea, nu nevastă-mea, şi s-a potolit şi a 
venit înapoi, încoace, şi după unşpe luni m-am întors şi eu. Eu am mai ieşit 
pe-afară, am ajuns în Homs şi-n Tripoli şi, mai încoace, după 89, şi-n Tel 


Aviv, da” ea n-a mai ieşit nici pân” la Ciorogârla. 


55. MELANIA, LIVIU, apoi GELU 


Liviu se apropie pe la spate de Melania. O sărută pe gât. 
MELANIA Nu acum, te rog. Lasă... 

Ea ridică din umeri când el o atinge pe gât, ca şi cum ar vrea să-l îndepărteze. 
LIVIU Ce-i cu tine? 
MELANIA Nimic. 


LIVIU Sau după ce ţi-a pus ăla mâna pe cur, acum nu mai suporţi să te- 
MELANIA  Nu-ncepe iar! 
LIVIU Ce, crezi că nu pot? 


MELANIA O, ba da, poţi! Eşti bărbat, şi poţi! Şi-acum mă săruţi pe mine... 
LIVIU De unde scoţi chestiile astea?! 

MELANIA Am simţit, am simţit de când m-am întors. Eşti altfel. 


LIVIU Altfel? Cum adică „altfel?! 

MELANIA Nu ştiu, e ceva schimbat. Te mişti altfel, cumperi altă marcă de brânză 
topită, foloseşti aţă dentară în loc de scobitori... 

GELU Mamă, n-am găsit crenvurşti. Am luat salam de vară. Am făcut rău? 


56. MELANIA, FILIP 


MELANIA Cine eşti? 
FILIP Cum adică? 
Filip râde. Melania îl priveşte de parcă nu l-ar recunoaşte. 
FILIP Hai, Mela- 
MELANIA Ce vrei? 


FILIP Ce- ? Doar nu vorbeşti serios... 
MELANIA Ce vrei de la mine? 
FILIP Mela, eu- 


MELANIA Toți vor ceva. Nimeni nu dă nimic gratis. 


FILIP Ce să vreau, Mela? 
Pauză. 

MELANIA Şi bluza... 

FILIP Ce-i cu bluza? 

MELANIA Mi-ai spus că-ţi place. 

FILIP Da, îmi place. 


MELANIA Ştiu, ştiu eu că- 


57. MELANIA, LIVIU 


MELANIA Ce faci? 
LIVIU Vânez țânțari. S-au înmulţit ca naiba. Cred că iar s-a inundat subsolul. 


MELANIA Mai bine decât molii. 

LIVIU 
MELANIA 
LIVIU 
MELANIA 
LIVIU 
MELANIA 
LIVIU 
MELANIA 
LIVIU 


Pauză. 


MELANIA 


Molii? 


Da, molii. Am găsit molii în puloverul tău, ăla în carouri. 


Ăla? Păi nu e sintetic? 

Nu, e de bumbac. 

Nu e de lână? 

Parcă pot să-mi mai dau seama... Parcă e de bumbac. 
E sintetic, îți spun eu. 

Şi-atunci, moliile? Ştiam că nu se dau la sintetice. 


N-au încotro şi se dau şi ele la ce găsesc. 


Ar trebui să cumpărăm din astea de lână sau de bumbac. 


Ştii bine că alea sintetice suntmai ieftine. 


58. MELANIA, TUDOR 


TUDOR 
MELANIA 
TUDOR 
Pauză. 
MELANIA 
TUDOR 
MELANIA 
TUDOR 
MELANIA 
TUDOR 
MELANIA 


Crimele alea. (Pauză.) Românii le-au căsăpit pe alea? 
De un’ să ştiu cu? 


Nu, mă gândeam, ştii- 


Şi dacă, ce? 

Ne fac de râs. 

Se-ntâmplă, nu ştiu. 

Trebuie c-avem şi noi italienii noştri. 
Da. 

Eşti cu gândurile-aiurea. 


Poftim? 

59. MELANIA, LIVIU 


LIVIU 
MELANIA 
LIVIU 
MELANIA 
LIVIU 
MELANIA 
LIVIU 


60. LIVIU 


Vânez țânțari. S-au înmulţit ca naiba. Cred că iar s-a inundat subsolul. 

Mai bine decât molii. 

Molii? 

Da, molii. Am găsit molii în puloverul tău, ăla în carouri. 

E sintetic, îți spun eu. 

Şi-atunci, moliile? Ştiam că nu se dau la sintetice. 

N-au încotro şi se dau şi ele la ce găsesc. Ar trebui să cumpărăm din astea de 


lână sau de bumbac. 


Nu mai suntcozi. Sau nu din alea lungi. N-apuci să intri-n vorbă, nu mai 
cunoşti pe unul, pe altul. Găseşti de toate. Bani să ai. (Pauză.) Camerele 
astea- Nişte chichineţe. N-ai loc să respiri. Cutii de chibrite. Înghesuite, să- 
ncăpem cât mai mulți. Dacă pui mobilă-n ele, trebuie să slăbeşti. (Pauză.) 


Nu mai suntem aşa de mulţi. Aşa zice rembelizorul. Da” ne-ngrăşăm. 


61. MELANIA, FILIP 


MELANIA 
FILIP 


Cine eşti? 


Cum adică? 


Filip râde. Melania îl priveşte de parcă nu l-ar recunoaşte. 


FILIP 
MELANIA 
FILIP 
MELANIA 
FILIP 
MELANIA 
FILIP 
MELANIA 


Hai, Mela- 

Ce vrei? 

Ce- ? Doar nu vorbeşti serios... 

Ce vrei de la mine? 

Mela, eu- 

Toţi vor ceva. Nimeni nu dă nimic gratis. 
Ce să vreau, Mela? 


Şi bluza... 

FILIP 
MELANIA 
FILIP 
MELANIA 


Ce-i cu bluza? 
Mi-ai spus că-ţi place. 
Da, îmi place. 


Ştiu, ştiu eu că- 


62. MELANIA, TUDOR 


TUDOR 
MELANIA 
TUDOR 
MELANIA 
TUDOR 
MELANIA 
TUDOR 
MELANIA 
TUDOR 


MELANIA 


Trebuie să fi fost şi lucruri bune. 

Era mai cald, e-adevărat. 

Ei, vezi? 

Mai erau şi duminicile. Că puteam să dorm cât vreau. Şi gelateriile. 

Bine că ţi-am scos amigdalele când erai mică. 

În centru era frumos. Şi-n casa ălora. 

Era o vilă? 

Un apartament din ăla, cum îi zice... Rezidenţial. 

În Italia n-am fost. Aş fi vrut să văd Roma. Ştii c-am văzut şi Berlinul şi 
Parisul şi Tel Avivul. Şi Tripoli. Mamă, ce călduri erau în Libia! Patruzeci 
de grade la umbră. Şi alcoolul era interzis. Da” băieţii noştri se descurcau. 
Făceau tărie din orice, din curmale, din smochine, din portocale, din orice. 
Aveam pe unul, Munteanu, care-şi făcuse un căzănel pentru ţuică, din alamă. 
Pe-ai lor, pe arăbeţi, dacă-i prindea, îi băgau la mititica. (Pauză.) Dac-aş fi 
ceva mai tânăr, m-aş duce din nou. Nu în Libia, da” în Germania sigur. Da’ 


nu mă mai angajează. Nici aici nu mă mai angajează, d-apăi acolo... 


Mergeam la un bistro drăguţ, cu fetele. Era plin de români, mai aflam ce se- 
ntâmpla pe-aici. Dacă mă-mbrăcam mai bine, ziceau că-s curvă. Nu pe faţă, 


da”- Ție, în Germania sau în Libia, îţi ziceau curvă? 

63. MELANIA, TUDOR 


TUDOR 
MELANIA 
TUDOR 
MELANIA 
TUDOR 
MELANIA 


64. FILIP 


Crimele alea. Nu, mă gândeam, știi- 
Şi dacă, ce? Se-ntâmplă, nu ştiu. 
Trebuie c-avem şi noi italienii noştri. 
Da. 

Eşti cu gândurile-aiurea. 


Poftim? 


Nu vreau să mă căciulesc. Nu-mi place să călătoresc. Mie îmi place aici. 
Dac-aş fi sigur de slujba mea, chiar că mi-ar ajunge. Aproape... Ce să fac? Să 
mă duc şi eu acolo? Ştiu, aş câştiga mai bine. (Pauză. ) Cică e alt ritm de 
viață acolo. Mai agitat, mai- Faţă de orăşelul nostru, cred şi eu. Aici mori 
încet, acolo- repede. Poate-ar trebui să plec, să-ncerc şi eu- (Pauză.) Nu plec 
să- Să mă umilească ăia, să mă fure ai mei, să- (Pauză. ) Li se spune 


albanezi. Ca şi cum i-ar înjura. (Pauză.) Sau ţigani. 


65. MELANIA, LIVIU, GELU 


MELANIA 
LIVIU 
MELANIA 
LIVIU 
MELANIA 
GELU 


MELANIA 
LIVIU 
MELANIA 


Iar vorbeşte singur. 

Nu e cu Titi? 

Nu. (Pauză.) Înainte nu vorbea singur. 

Când, înainte? 

Înainte să plec. 

Mama a plecat. Apoi s-a-ntors. A stat o vară, o toamnă, o iarnă, o primăvară, 
încă o vară şi încă o toamnă. 

L-ai auzit? 

Se joacă, atâta tot. 


Nu, ascultă... 

GELU 


...A plecat rotundă ca un pepene — zice tata. S-a întors slabă ca un ţâr — zice 
tanti Magda. Acolo, în Italia, e ora zece când la noi e ora nouă şi toţi merg pe 
motoscutere. La-nceput, după ce-a plecat, a fost rău, că n-aveam nici mamă, 
nici bani. După aia a-nceput să vină bani şi să fie bine. Ne-am cumpărat 
chiar maşină de spălat automată. Era mai rapidă decât mama. A dispărut 
muntele de rufe nespălate din baie. Mama ne suna în fiecare săptămână. Tata 
mă certa în fiecare zi. Că de ce stau în faţa televizorului. Că de ce nu-mi fac 
temele. Dar când ieşea la o berică cu nenea Vasile şi cu nenea Tudor, nu mai 
mă certa. Velociped. In-a-bor-da-bil. Indestructibil. Soprană. Cheutoare. Îmi 
notez toate cuvintele noi în caietul roşu. Le repet, le caut în dicţionarul de pe 
raftul cu bibelouri. Antonio n-a decedat, ci doar se ascunde, zice tanti Magda 
la coadă la pâine, povestind ultimul episod din „Glasul pasiunii”. Totul trece 
prin stomac, zice tata. Soarele mă-tii, zice Piciu”, atunci când îi cade pe 
picior o ladă din depozitul magazinului. Să fii cumine, îmi zice mama la 
telefon. Să-i zici lui tata să-ţi cumpere vitamine, îmi zice mama, tocmai din 
Italia. Titi zice eu mă car. Mia zice modoscuder şi gleiele. Mama zice fă-ţi 
lecţiile că-ţi aduc ceva bun din ţara în formă de cizmă. Mă crede încă copil 
mic. Tata zice au plecat atâția din oraşu” ăsta, că cei rămaşi am ajuns să ne 
cunoaştem ca pe propriile buzunare. Mama zice ai grijă cum vorbeşti. Tata 
zice poţi să nu mai mă îngâni? Când o să fiu mare o să-mi cumpăr de toate şi 
din fiecare mai multe: ciocolăți, rulmenţi, acțibilde, banane, halva, îngheţate, 
biciclete. Ba nu, motoscutere. Când o să fiu mare o iau pe Mia de soţie. Când 
o să fiu mare o să mă duc în Italia, pe-acolo pe unde a fost mama. O să mă 
fac controlor de bilete, ca să mă duc pân-acolo pe gratis. Când o să fiu mare, 
n-o să mai dorm, ca să câştig cât mai mult timp. Şi ca să nu sforăi. Tata 
sforăie ca un tractor. Mia zice că femeile nu sforăie, da” eu am auzit-o pe 
mama sforăind. Mama s-a-ntors din ţara în formă de cizmă. Acuma nu mai 
avem bani, dar o avem pe mama. Acum e din nou rău, că nu-mi pot lua 
oricând vreau îngheţată. Când era mama plecată, era bine. Acum din nou nu 
e bine. Mâncăm parizer o dată la două zile, macaroane aproape în fiecare zi 
şi mulți, mulți cartofi. (Pauză. ) Tata înjură România şi soarele şi tot ce-i 


iese în cale. Mia îmi arată baloanele pe care le ţine taică-su ascunse între 

rufele din dulap. Eu îi arăt vederea cu turnul Eiffel trimisă de mama. Mia îmi 
zice că turnul ăla e în Franţa. Eu îi zic că minte: ce să caute o vedere cu un 
turn francez în Italia? Mama nu poate greşi, fiindcă ea a fost acolo. Acum e 
aici. Aici e şi foamea din săptămâna dinaintea zilei în care tata ia ajutorul de 
şomaj. Aici e şi Mia şi Titi şi îngheţata Mickey Mouse. Când o să fiu mare- 


Melania priveşte în gol. 


66. TUDOR, GELU 


GELU Bunicule, ce faci acolo? 

TUDOR Nimic. 

GELU Pot să vin şi cu? 

TUDOR Nu. 

GELU Dar mi-am terminat lecţiile. 
TUDOR  Şieu. Demult. 

GELU Cum e acolo? 

TUDOR Aici? Bine. Mai bine decât acolo. 
GELU Vin şi eu. 

TUDOR Nu! 

GELU Ba da! 

TUDOR Când o să ai părul alb, ca mine, atunci poţi să faci ce vrei. 
GELU Tata nu are părul alb, şi face ce vrea. 
TUDOR Adică nimic. Ai dreptate. 

GELU Şi-atunci? Pot să vin? 

TUDOR Nu! 


67. GELU  La-nceput, după ce-a plecat, a fost rău, că n-aveam nici mamă, nici bani. 
După aia a-nceput să vină bani şi să fie bine. Ne-am cumpărat chiar maşină 
de spălat automată. Era mai rapidă decât mama. Mama ne suna în fiecare 


săptămână. Tata mă certa în fiecare zi. Totul trece prin stomac, zice tata. 

Soarele mă-tii, zice Piciu”, atunci când îi cade pe picior o ladă din depozitul 
magazinului. Să fu cumine, îmi zice mama la telefon. Titi zice eu mă car. 
Mama zice fă-ţi lecţiile că-ţi aduc ceva bun din ţara în formă de cizmă. Tata 
zice au plecat atâţia din oraşu” ăsta, că cei rămaşi am ajuns să ne cunoaştem 
ca pe propriile buzunare. Mama zice ai grijă cum vorbeşti. Tata zice poţi să 
nu mai mă îngâni? Când o să fiu mare o să-mi cumpăr de toate şi din fiecare 
mai multe: ciocolăți, rulmenţi, acțibilde, banane, halva, îngheţate, biciclete. 
O să mă fac controlor de bilete, ca să mă duc pân-acolo pe gratis. Când o să 
fiu mare, n-o să mai dorm, ca să câştig cât mai mult timp. Şi ca să nu sforăi. 
Acuma nu mai avem bani, dar o avem pe mama. Când era mama plecată, era 
bine. Acum din nou nu e bine. Tata înjură România şi soarele şi tot ce-i iese 


în cale. Mama nu poate greşi, fiindcă ea a fost acolo. Acum e aici. 


68. TUDOR, GELU 


GELU 
TUDOR 
GELU 
TUDOR 
GELU 
TUDOR 
GELU 
GELU 
TUDOR 


Pot să vin şi cu? 

Nu. 

Cum e acolo? 

Aici? Bine. Mai bine decât acolo. 
Vin şi eu. 

Nu! 

Ba da! 

Şi-atunci? Pot să vin? 


Nu! 


69. TUDOR, GELU 


TUDOR 
GELU 
TUDOR 


Hai, ieşi de sub masă. 
Nu! 


Mă, nu glumesc! 

GELU Stau aici! 

TUDOR Hai, ieşi de-acolo! 

GELU Nu, nu, nu! 

TUDOR Ce cauţi acolo? 

GELU Treaba mea. 

TUDOR Ce faci sub masă, mă, copile? 
GELU Nimic verde. 

TUDOR Ce-ai spus? 

GELU Nimic verde. 


TUDOR Te-ai obrăznicit, Gelule! Hai, vino-ncoace! 
GELU Mie-mi place aici! 

TUDOR Nu-ţi place! 

GELU Ba-mi place! 


TUDOR Îţi spun eu că nu-ţi place! leşi sau nu ieşi? 
GELU Nu! 


TUDOR Ei, 


fir-ai tu- ! 


70. MELANIA, LIVIU 


LIVIU 
MELANIA 
LIVIU 
MELANIA 
LIVIU 


MELANIA 
LIVIU 
MELANIA 
Pauză. 
LIVIU 
MELANIA 


Auzi, tu de ce n-o mai inviți pe Felicia pe la noi? 

Felicia? Păi- 

Înainte să plecaţi, erați bune prietene. 

Invit-o tu, şi gata. 

Tu de ce n-o inviţi? Tot acolo stă, ştii unde-o găseşti. Ştii, a zis ceva de 
stăpână-ta, de italiancă. Că ţi-a dat papucii. 

Cum adică- ? S-a ajuns, şi-acuma spune tâmpenii! 

Nu, doar că- 


Ce-i? Hai, spune, ce te roade? 


Ceva s-a-ntâmplat acolo, altfel nu veneai tu acasă aşa, hodoronc-tronc. 


Păi ţi-am zis ce s-a-ntâmplat: au divorţat şi- 


37 


LIVIU Te-a prins nevasta macaronarului şi ţi-a tras un şut până-n văgăuna asta! 

MELANIA Te rog, nu fă asta! 

LIVIU Ce să nu fac? Ce să nu fac? Să nu-ţi spun că eşti o... o- ? 

MELANIA  Darn-a fost nimic, crede-mă! Felicia habar n-are ce s-a-ntâmplat. 

LIVIU A, deci s-a întâmplat! Ceva s-a întâmplat, nu? 

MELANIA Nu s-a-ntâmplat! Îţi jur... 

Melania plânge. 

LIVIU Hai, s-aud şi eu ce-ai de zis! Nu te mai smiorcăi atâta! Ţi-ai tras-o cu 
macaronaru” şi-acuma te smiorcăi! 

MELANIA Nu-i adevărat, nu-i adevărat! Ce gogoşi ţi-a turnat curva aia de Felicia? O 
crezi pe ea sau mă crezi pe mine, soția ta? 

LIVIU Dar te-a atins, nu-i aşa? S-a dat la tine! 

MELANIA Termină, te rog...! 

LIVIU Ţi-a pus mâinile pe sâni, pe faţă, pe cur, nu? Nu? Tu l-ai respins, nu-i aşa? L- 
ai dat în mă-sa, gândindu-te la mine! Şi la copilul tău. Aşa-i? 

MELANIA  Mi-erău... 

LIVIU Şi-atunci te-a dat afară. Şi nu ţi-a mai dat nici referinţe. Nici ultimii bani pe 
care ţi-i datora. C-aşa-i când lucrezi la negru, nu? Riscul meseriei, ce pizda 
mă-sii! Aşa a fost, nu? (Pauză.) Da” spune ceva, femeie! 

MELANIA Da, da, da! Aşa a fost! A vrut să... şi eu nu l-am lăsat. Şi-am venit acasă. 


Oricum demult voiam să mă întorc. De când am plecat... 


71. TUDOR, GELU 


TUDOR 
GELU 
TUDOR 
GELU 
TUDOR 
GELU 
TUDOR 


Hai, ieşi de sub masă. 

Nu! Stau aici! 

Hai, ieşi de-acolo! 

Nu, nu, nu! 

Ce faci sub masă, mă, copile? 
Nimic verde. 


Ce-ai spus? 

GELU 
TUDOR 
GELU 
TUDOR 
GELU 
TUDOR 


72. FILIP 


Nimic verde. 

Hai, vino-ncoace! 
Mie-mi place aici! 
Nu-ţi place! 
Ba-mi place! 


Îţi spun eu că nu-ţi place! 


De fapt nu ştiu ce s-a-ntâmplat acolo. Aici toată lumea bârfeşte, da” nu știu- 
Macaronarul s-a dat la ea, şi ea, nimic. Şi ăla a insistat, până când nevastă-sa 
a-nceput să se prindă. Şi-a păruit-o pe Mela de i-au sărit toți fulgii. Din 
„țigancă” şi din „putana” n-a scos-o. Şi asta se jura că n-a fost nimic şi că 
bărbatu-su a fost ăla care- Unii zic c-a fost altfel, că nevastă-sa s-a dat la 
Mela, că era o pisică din aia-n călduri. Da” lumea le mai şi-nfloreşte. Sau, 
alții: că Mela l-a ameţit de cap pe macaronar, că ăsta a vrut s-o ducă la 
Veneţia, c-avea nişte afaceri p-acolo, şi nevasta l-a prins cu pantalonii-n 
vine, peste Mela. Sau că băiatul ălora s-a-ntins la caşcaval, şi Mela s-a 

atacat, că ea nu-i din aia, că dă dracului toată Italia, cu Berlusconi şi cu 


Ciociolina cu tot, ca apucata...! Habar n-am- 


73. TUDOR, LIVIU 


TUDOR 


LIVIU 
TUDOR 
LIVIU 
TUDOR 
LIVIU 
TUDOR 
LIVIU 


Nu fac murături. Nu le au cu murăturile. Şi dacă fac, din alea de le găseşti 
prin magazine, suntdulci. 

Mi le-ai mai spus p-astea de-o sută de ori. Hai mai bine să dăm o tablă. 
Lipsesc trei, două negre şi una albă. 

De când? 

Cred că le-a rătăcit Gelu. 

Să vezi ce-l rătăcesc eu! Doar i-am zis să nu pună mâna pe table! 

Las” că punem nasturi în loc. 


Nasturi? N-avem nasturi aşa de mari. Ne trebuie nasturi mari, nu d-ăia— 

TUDOR Şi-atunci? 
Pauză. 
LIVIU Mă duc la un magazin d-ăsta de haine şi tai nişte nasturi. Oi găsi eu nişte 
paltoane cu nasturi mari, ceva. 
TUDOR Numa” să nu te prindă. 
LIVIU Dă-mi foarfeca aia din- ba nu, iau o lamă, e mai bună şi-o palmez mai uşor. 
TUDOR Vezi să n-aibă camere de luat vederi. Că eu nici la toaletele publice nu mă 


mai duc liniştit. 


74. LIVIU, MELANIA 


LIVIU Oraşul ăsta se pustieşte. 
MELANIA Vin alţii. 
LIVIU Nu mai vine nimeni. În afară de tine. Mă gândeam că era bine să te fi-ntors 
cu nişte bani. Dacă tot te-ai întors. 
MELANIA Tu crezi că-i chiar aşa simplu. 
Pauză. 


LIVIU Doar nu plângi? 


75. MELANIA, FILIP 
Melania şi Filip fac dragoste. După un timp, se desprind unul de celălalt. Pauză. 
Apoi Melania începe să plângă. 
FILIP Ce-i, Mela? (Pauză.) Ce, n-a fost bine? Ştii, eu- N-am făcut-o demult, şi 
poate de-aia- 
Melania se îmbracă. 


MELANIA Nu-i asta, stai liniştit. 


FILIP Atunci? Nu-nţeleg. (Pauză.) Unde pleci? Te grăbeşti? 
MELANIA Aş vrea- Uite, Filip... eu- 
FILIP Da? 


MELANIA Asta a fost prima... şi ultima dată. Înţelegi? 

FILIP Nu-s idiot, înţeleg. Adică nu-nţeleg. Cum adică- 
MELANIA Te rog, nu insista... 
FILIP Stai, stai puţin! Ce-a fost asta...? Adică toată chestia asta- 
Pauză. 
FILIP Ştii ce mă scoate din minţi? Că te comporţi de parcă ar trebui să ştiu, 
dinainte, ce gândeşti tu, de ce faci aia, de ce faci ailaltă...! 
MELANIA Am vrut să- N-am vrut decât- 
FILIP Nu te-ai simțit bine? 
MELANIA Nu- asta. Doar că- 
Pauză. 
FILIP Da’ zi odată, femeie! (Pauză.) A, să nu-mi spui-! Să nu-mi spui- (Pauză.) 
Credeam că ţii la mine. Chiar credeam. Puțin, măcar. Dar tu- Dar tu ai făcut- 
o din răzbunare. Ai făcut-o din răzbunare, nu? Ast-ai făcut... (Pauză.) Şi 
acum îți pare şi rău. Asta-i chiar culmea! Acuma nu mai rămâne decât să-i 
spui, nu? Ca să fie tacâmul complet! 
MELANIA Nu, nu! De fapt voiam, să ştii- Dar... 
FILIP Voiai sau nu?! 
MELANIA Eu- 


76. TUDOR, LIVIU 


TUDOR 
LIVIU 
TUDOR 
LIVIU 
TUDOR 
LIVIU 


TUDOR 
LIVIU 


Lipsesc trei, două negre şi una albă. 

De când? 

Las” că punem nasturi în loc. 

N-avem nasturi aşa de mari. Ne trebuie nasturi mari, nu d-ăia-— 
Şi-atunci? 

Mă duc la un magazin d-ăsta de haine şi tai nişte nasturi. Oi găsi eu nişte 
paltoane cu nasturi mari, ceva. 

Numa” să nu te prindă. 


Dă-mi foarfeca aia din — ba nu, iau o lamă, e mai bună şi-o palmez mai uşor. 

TUDOR Vezi să n-aibă camere de luat vederi. Că eu nici la toaletele publice nu mă mai 


duc liniştit. 


77. MELANIA, LIVIU 


MELANIA Cum adică- ? S-a ajuns, şi-acuma spune tâmpenii! 

LIVIU Ceva s-a-ntâmplat acolo, altfel nu veneai tu acasă aşa, hodoronc-tronc. 

MELANIA Păi ţi-am zis ce s-a-ntâmplat: au divorţat şi- 

LIVIU A, deci s-a întâmplat! Ceva s-a întâmplat, nu? 

MELANIA Nu s-a întâmplat! Îţi jur... 

LIVIU Dar te-a atins, nu-i aşa? S-a dat la tine! Ţi-a pus mâinile pe sâni, pe faţă, pe 
cur, nu? Nu? Tu l-ai respins, nu-i aşa? L-ai dat în mă-sa, gândindu-te la 
mine! Şi la copilul tău. Aşa-i? Da” spune ceva, femeie! 


MELANIA Da, da, da! Aşa a fost! 


78. LIVIU, MELANIA 


LIVIU De două ori pe lună, donez sânge. Îmi dau un prânz şi bonuri de masă. 

MELANIA Patul ăsta scârţâie îngrozitor. Tata o să creadă că, ştii tu- 

LIVIU Ai întârziat. 

MELANIA Avem multe comenzi. Ăştia de la „Ambasador” ne-au comandat 160 de 
cearceafuri şi 320 de feţe de pernă. 

LIVIU M-am întâlnit pe stradă cu George, îl ştii, mi-a fost coleg de liceu. De fapt, 
nu m-am întâlnit, l-am văzut pe stradă, mergea la piaţă, cred, c-avea o 
sacoşă, în sfârşit- Ştii, nu m-a recunoscut. 

MELANIA Poate nu te-a văzut. 


LIVIU M-a văzut, ştiu că m-a văzut. 

79. MELANIA, LIVIU 


MELANIA Unde-i zahărul? 

LIVIU În dulăpiorul galben. 

MELANIA Ce caută acolo? Nu era-n ăsta de deasupra frigiderului? 

LIVIU Nu ştiu. 

MELANIA Acolo era. Înainte să plec, acolo-i era locul. Şi medicamentele? Ce caută 
astea aici? Înainte erau în baie. 

LIVIU Le-oi fi pus la repezeală. Celelalte sunt în baie. 

MELANIA Ieri am căutat vata de-am înnebunit. Unde-i? 

LIVIU S-o fi terminat. 


MELANIA Abia am cumpărat un pachet, cum să se termine? 


80. TUDOR, MELANIA 


MELANIA  Închideam ochii şi mă plimbam pe-aici, prin casă, şi găseam orice lucru. 
TUDOR Nu arunca paharul ăla. 
MELANIA E de unică folosinţă. 
TUDOR Şi ce dacă? Eu îl pot folosi de mai multe ori. 
MELANIA Până se strică, nu? 
Striveşte paharul în palmă. 
TUDOR De ce-? 
MELANIA E doar plastic. 
TUDOR Dacă nu-l foloseai tu, îl foloseam eu. Se spală şi se mai poate bea din el. 


MELANIA Acum nu mai ştiu care pe unde sunt. Le-aţi mutat, le-aţi- 


81. MELANIA Acolo îmi aminteam totul. Închideam ochii şi mă plimbam pe-aici, prin 
casă, şi găseam orice lucru. (Pauză.) E de unică folosinţă. Până se strică, 
nu? (Pauză.) E doar plastic. (Pauză.) Acum nu mai ştiu care pe unde 


sunt. Le-aţi mutat, le-aţi- (Pauză.) Da, da, da! Aşa a fost! Dacă mă- 

mbrăcam mai bine, ziceau că-s curvă. (Pauză.) Toţi vor ceva. Nu ştiu, e 
ceva schimbat. De undeva trebuie să fi început totul. (Pauză.) Dacă mi- 


aş aminti de unde, poate- 


82. LIVIU, MELANIA 


Liviu doarme. Melania e lângă el, în picioare. Liviu se trezeşte. 
LIVIU Te-ai întors. 
MELANIA Ce vraişte. 


LIVIU Gelu e pe-afară, nu-ţi fă griji. Ți-au dat concediu? 
MELANIA M-am întors de tot. 

LIVIU Cât e ceasul? De tot? 

MELANIA Nu-l cauţi tu pe Gelu până desfac valizele? 
LIVIU Trebuie s-apară. 


MELANIA Mi-e somn. Cred că las valizele pe dimineaţă. 


Heblu 

